नए साल के स्वागत में चमन बन गया मैथन डैम
मैथन | हरा...पीला...लाल।फूलों के हर रंग से मैथन डैम चमक रहा है। चमन बनकर मैथन डैम नए साल का स्वागत करेगा। इसकी प्रकृति खूबसूरती पर लोग फिदा हैं। इसे देखने के लिए हर दिन 3 हजार से अधिक सैलानी पहुंच रहे हैं। गीत-संगीत के बीच लोग थिरक रहे हैं। नए साल का जश्न अभी से दिखने लगा है। लोग नौका विहार का आनंद ले रहे हैं। हरियाली के बीच पिकनिक मना रहे हैं। सुबह और शाम का नजारा देखते ही बन रहा है। नए साल में जुटने वाली भीड़ को देखते हुए यहां की सुरक्षा बढ़ा दी गई है। सीआईएसएफ और डीवीसी के निजी गार्ड के अलावा मैथन पुलिस मुस्तैद है।
1. फूलों की बगिया : डीवीसीने नए साल के लिए फूलों की खास बगिया तैयार की है। इसमें तरह-तरह के फूल हैं। फूलों की खुशबू दूर से ही आकर्षित कर रही है। फूलों के हरे पीले और लाल रंग से डैम की खूबसूरती में चार चांद लग गए हैं।
2.नौका विहार : मैथनडैम पर पिकनिक मनाने के आनंद को नौका विहार दोगुना कर देता है। यहां आनेवाले ज्यादातर सैलानी नौका विहार का आनंद जरूर उठाना चाहते हैं। ढलते सूरज की रोशनी में बीच नदी में नौका पर वे खुद को प्रकृति के बेहद करीब पाते हैं।
3.मां कल्याणेश्वरी का दर्शन : नएसाल की शुरुआत अगर मां कल्याणेश्वरी के दर्शन के साथ हो, तो इससे बेहतर क्या होगा। डैम से सिर्फ 3 किमी की दूरी पर मां का मंदिर है। धनबाद के साथ-साथ बंगाल से भी लोग यहां मां के दर्शनों के लिए आते हैं।
bho_Deva hin_Deva hin_Deva hin_Deva hin_Deva